Here is a page extracted from Wikipedia that may contain CSS, HTML, and a lot of unformatted text.

Title: Maquina de rasurar
Content: A maquina de rasurar, maquina d'afaitar, rasuradera u afaitadera ye un chicot electrodomestico que se fa servir en o rasurau masculín.

O inventor d'a maquineta electrica estió o norteamericán Jacob Schick. Schick heba detectau a incomodidat que suposaba o rasurau con una fuella de rasurar cuan no se teneba augua u sabón, asinas que miró d'inventar un aparato ta o rasurau ixuto.

En l'anyo 1931 amaneixió a suya primera maquineta, encara que no tenió guaire exito. Manimenos o suyo animo no decayó y en 1937 consiguió vender cuasi dos millons d'aparatos en os Estaus Unius, Anglaterra y Canadá.

En os anyos 1940 Remington Rand presentó a primera maquina con dos cabezals que sería a prochenitora d'as maquinetas con cabezals multiples. Fue tamién Remington qui promovió a primera maquineta disenyada ta a depilación d'o vello femenín.

Un atro inventor important estió o profesor Alexandre Horowitz, d'os laboratorios Philips en os Países Baixos, que inventó o popular concepto d'a maquineta basculant.

A maquineta s'acciona por un chicot motor y tien un cabezal con cuantas fuellas que tallan o pelo que dentra por os foraus a o ran d'a piel. A mayoría d'as maquinas pueden conectar-se a o rete electrico, encara que tamién pueden funcionar con pilas.

Se veiga tamién 
 Maquineta de rasurar.
 Maquineta de tallar cabell.

Vinclos externos

Electrodomesticos
Hichiene personal